recursal/SuperWikiNEXT-32B huggingface dataset:
**Pemasaan injap boleh laras**, atau **VVT**, adalah istilah umum bagi satu teknologi sistem injap enjin kenderaan. VVT membolehkan *bukaan* atau *tempoh* atau *pemasaan* (salah satu atau gabungan) bagi injap masukan atau ekzos (atau kedua-duanya sekali) diubah semasa enjin beroperasi. Kesan yang sama juga boleh didapati pada enjin dua lejang yang menggunakan injap kuasa.

Sepintas lalu
-------------

Sistem i-VTEC pada enjin Honda K20Z3.
Enjin omboh biasanya injap bagi mengawal bukaan salur masukan dan ekzos. Kedua-dua injap dikawal bukaannya oleh sesondol pada aci sesondol. Sesondol membuka injap (*bukaan*) pada selang masa tertentu (*tempoh*) semasa kitar masukan dan ekzos. *Pemasaan* bagi bukaan dan tutupan injap juga penting. Aci sesondol digerakkan oleh aci engkol melalui tali sawat, gear ataupun rantai pemasaan.

Profil, ataupun kedudukan dan bentuk sesondol pada aci, dioptimumkan bagi selang rpm tertentu, maka ia mungkin mengehadkan kekuatan tork rpm rendah ataupun kuasa kuda pada rpm tinggi. VVT membolehkan profil sesondol ditukar bagi meningkatkan kecekapan dan kuasa.

Pada kelajuan enjin yang tinggi, enjin memerlukan lebih banyak udara. Walau bagaimanapun, injap masukan tertutup dengan cepat sebelum sempat sejumlah udara yang diperlukan dapat masuk, mengurangkan prestasi.

Sementara itu pula, jika sesondol membuka injap pada masa yang lama sebagaimana sesondol perlumbaan, masalah mungkin timbul pada rpm rendah. Ia menyebabkan bahan api tak terbakar dilepaskan oleh enjin memandangkan injap masih terbuka. Ia membawa kepada prestasi enjin lebih rendah serta pencemaran gas ekzos lebih tinggi. Disebabkan inilah enjin perlumbaan tulen tidak boleh mempunyai kelajuan melahu yang rendah (sekitar 800 rpm pada enjin kereta biasa) tetapi kelajuan melahu setinggi 2000 rpm adalah lumrah.

Tekanan bagi memenuhi keperluan alam sekitar serta piawaian kecekapan bahan api memaksa pengeluar kereta untuk menggunakan VVT sebagai penyelesaian. Kebanyak sistem VVT yang mudah (seperti Mazda S-VT) mendahulukan atau melengahkan pemasaan injap masukan atau ekzos. Sistem lain (seperti Honda VTEC) menukar antara 2 set sesondol pada rpm tertentu. Terdapat beberapa sistem (seperti BMW Valvetronic) boleh melaras pemasaan dan bukaan injap secara berterusan, dipanggil Pemasaan Injap Boleh Laras Berterusan or CVVT.

Antara sistem pemasaan injap boleh laras popular
------------------------------------------------

* BMW -- VANOS, Double VANOS, Valvetronic
* Honda -- VTEC, VTEC-E, i-VTEC
* Hyundai -- CVVT
* Mazda -- S-VT
* Mitsubishi -- MIVEC
* Nissan -- N-VCT, VVL, VVT
* Porsche -- VarioCam
* Proton -- Campro CPS
* Toyota -- VVT-i

Lihat juga
----------

* Aci sesondol

Pautan luar
-----------

* Powre Haus Powre Valvz retrofit almost any engine
* Mechadyne International's information on the Dodge Viper VVT system
* Honda Technology Picture Book, VTEC
* Delphi Variable Cam Phasers (VCP) Diarkibkan 2017-07-05 di Wayback Machine
**Pemangsa puncak** (juga dikenali sebagai **pemangsa alfa**, **apeks**, **mercu** atau **super**) ialah pemangsa dengan tiada pemangsa miliknya, terletak di puncak rantai makanannya. Ahli zoologi mentakrifkan pemangsaan sebagai pembunuhan dan pemakanan organisma lain (yang secara umumnya mengecualikan parasit dan kebanyakan bakteria). Dalam konteks ini, "pemangsa puncak" biasanya ditakrifkan dalam istilah dinamik trofik. Spesies pemangsa puncak menguasai aras trofik tertinggi dan mempunyai peranan penting dalam mengekalkan kesihatan bagi ekosistemnya. Satu kajian jaringan makanan marin mentakrifkan pemangsa puncak sebagai lebih daripada aras trofik empat. Konsep pemangsa puncak biasa digunakan dalam pengurusan hidupan liar, pemuliharaan, dan ekopelancongan. 

Rantai makanan kerap jauh lebih pendek di darat, dengan puncak rantai makanan terhad kepada aras trofik ketiga, kerana pemangsa begitu seperti kucing besar, buaya, dubuk, serigala, atau ular konstriktor besar memangsakan herbivor besar. Pemangsa puncak tidak perlu menjadi hiperkarnivor. Contohnya, beruang perang Amerika Utara dan manusia ialah pemangsa puncak dan merupakan omnivor.

Rujukan
-------

1. ↑  "apex predator". PBS. Dicapai pada 25 Januari 2010.
2. ↑  "predator". Online Etymological Dictionary. Dicapai pada 25 Januari 2010.
3. ↑  Essington, Timothy E. (2005). "Fishing through marine food webs" (PDF). *Proceedings of the National Academy of Sciences*. **103** (9): 3171–3175. doi:10.1073/pnas.0510964103. PMC 1413903. PMID 16481614. Dicapai pada 25 Januari 2010-. Unknown parameter `|coauthors=` ignored (`|author=` suggested) (bantuan); Unknown parameter `|month=` ignored (bantuan); Check date values in: `|accessdate=` (bantuan)
4. ↑  Archer, Michael. "Slime Monsters Will Be Human Too," *Nature Australia,* vol. 22, 1989.

Templat:Feeding
Templat:Modelling ecosystems
**Pemangku Raja Hungary** adalah jawatan yang dizahirkan pada tahun 1446 dan diperbaharui pda 1920. Ia telah disandang oleh Laksamana Miklós Horthy sehingga tahun 1944. Dibawah Perlembagaan Hungary terdapat dua pemangku raja, satu pemangku raja bagi kerabat diraja, dipanggil Nádor, dan satu lagi dipanggil "Kormányzó" (yang bererti "gabenor"). Oleh kerana Entente telah melarang Nádor yang sah dari mengambil alih tempatnya, maka pilihan jatuh pada pemilihan gabenor-raja: Laksamana Horthy telah dipilih. Oleh itu, beliau adalah pemangku raja negara pasca Perang Dunia I yang dipanggil Kerajaan Beraja Hungary dan berkhidmat sebagai ketua negara sekiranya ketiadaan raja, manakala perdana menteri berkhidmat sebagai ketua kerajaan. Horthy telah diberi gelaran *Yang Maha Mulia Pemangku Raja Kerajaan Hungary" (Hungarian:* Ő Főméltósága a Magyar Királyság Kormányzója*).*

Lihat juga
----------

* Pemangku raja
* Raja Hungary
* Senarai raja Hungary
* Senarai ketua negara Hungary

Rujukan
-------
**Parmalim**, adalah nama sebuah kepercayaan atau mungkin boleh dikatakan sebagai salah satu agama yang utama dianut di provinsi Sumatera Utara. Agama Parmalim adalah agama asli suku Batak.

Agama ini merupakan sebuah kepercayaan 'Terhadap Tuhan Yang Maha Esa' yang tumbuh dan berkembang di Sumatera Utara sejak dahulukala. "Tuhan Debata Mulajadi Nabolon" adalah pencipta manusia, langit, bumi dan segala isi alam semesta yang disembah oleh "Umat Ugamo Malim" ("Parmalim").

Awalnya, Parmalim adalah gerakan spiritual untuk mempertahankan adat istiadat dan kepercayaan kuno yang terancam disebabkan agama baru yang dibawa oleh Belanda. Gerakan ini lalu menyebar ke tanah Batak menjadi gerakan politik atau 'Parhudamdam' yang menyatukan orang Batak menentang Belanda. Gerakan itu muncul sekitar tahun 1883 atau tujuh tahun sebelum kematian Sisingamangaraja XII, dengan pelopornya Guru Somalaing.

Nama Parmalim itu berasal dari dua perkataan, iaitu par dan malim. Par dalam bahasa Batak Toba merupakan awalan aktif yang berarti orang yang mengerjakan atau menganut sesuatu. Manakala Malim sendiri berasal dari kata bahasa masyarakat di pesisir pantai yang beragama Islam, baik Melayu ataupun Minangkabau, yang bererti penganut agama Islam.

Lihat Pula
----------

* Pelebegu
**Masjid Cina Melaka** (Jawi: مسجد چينا نڬري ملاك; Cina: 马六甲华人清真寺) merupakan sebuah masjid di Krubong, Melaka, Malaysia dengan gaya seni bina Cina. Masjid ini adalah masjid ketiga berciri seni bina Cina di Malaysia selain di Kelantan dan Perak. Ia telah dibangunkan oleh Persatuan Cina Muslim Melaka (Pertim).

Sejarah
-------

Bajet pembinaan masjid ini telah diluluskan olehTimbalan Perdana Menteri, Tan Sri Muhyiddin Yassin pada Oktober 2011. Pembinaannya dimulakan pada Ogos 2012 oleh Warisan Harmoni Pembinaan Sendirian. Bhd. dan siap sepenuhnya pada April 2014.

Seni bina
---------

Masjid ini direka dengan seni bina Cina yang unik dengan pagoda dan kaligrafi Cina daripada gabungan reka bentuk seni bina beberapa masjid-masjid di Beijing, Shanghai dan Xi'an di China. Ia mempunyai satu menara masjid dan dua kubah. Masjid ini dilengkapi dengan dewan solat utama, perpustakaan, dewan serbaguna, pejabat-pejabat dan restoran. Dengan kawasan seluas 2.8 hektar, masjid ini boleh menampung sehingga 2,000 jemaah.

Kos
---

Dianggarkan kos pembinaan masjid ini sebanyak MYR7.5 juta, dengan MYR5.9 juta disediakan oleh kerajaan persekutuan manakala selebihnya daripada Pertim dan sumbangan orang ramai.

Aktiviti
--------

Khutbah solat Jumaat di masjid ini disampaikan dalam bahasa Mandarin.

Lihat juga
----------

* Islam di Malaysia
* Masjid Jubli Perak Sultan Ismail Petra

Rujukan
-------

1. ↑  "Ethnic-based mosques do not undermine Muslim solidarity, says group". *themalaysianinsider.com*. Diarkibkan daripada yang asal pada 2015-06-10. Dicapai pada 2018-09-13.
2. ↑  "Chinese mosque for Malacca". *Free Malaysia Today*. Diarkibkan daripada yang asal pada 2017-05-21. Dicapai pada 2018-09-13.
3. ↑  "Archives". *thestar.com.my*.
**Pelabur asing dan ekonomi Malaysia** sangat berkaitan. Kemajuan ekonomi Malaysia sebagaimana Model Ekonomi Baru amat bergantung kepada pelabur asing asing.

Punca pelabur tidak masuk
-------------------------

Pengarah Eksekutif, Dewan Perdagangan dan Industri Antarabangsa Malaysia (MICCI), Stewart Forbes menyalahkan perlindungan istimewa sepertim kepada orng Melayu. Pelabur asing yang skeptikal beralih ke China, India, Thailand dan Vietnam untuk menanam modal.

Punca ketidakhadiran pelabur asing adalah ekonomi Malaysia masih terperangkap dalam sistem berasaskan buruh dan bukannya berpaksikan teknologi tinggi dan ilmu pengetahuan.

Selain itu, permohonan untuk memulakan operasi mengambil masa yang terlalu lama untuk diluluskan.Sektor automotif di Thailand berkembang pesat kerana sokongan berterusan daripada kerajaan Thai, tidak seperti di Malaysia yang dasarnya berubah-ubah apabila bertukar menteri.

Dasar membantu orang Melayu
---------------------------

Piagam Pertubuhan Bangsa-Bangsa Bersatu (PBB) menekankan bahawa majoriti yang masih ketinggalan perlu dibantu .Dasar afirmatif oleh mana-mana kerajaan di seluruh dunia tidak pernah menyebabkan pelabur asing tidak menanam modal.

Paling utama ialah penerima faedahnya ialah individu yang berkelayakan dan berkemahiran tanpa membabitkan amalan kronisme. Orang Melayu berhak mempertahankan hak mereka kerana ada pihak tertentu yang sengaja buat-buat tidak faham. Kerajaan tentu tidak sanggup melihat orang Melayu yang merupakan majoriti lemah ekonominya dan jauh ketinggalan berbanding orang Cina dan India. Ketidakstabilan sosial seperti Peristiwa 13 Mei pasti akan berlaku.

Rujukan
-------

1. ↑  Tuduhan liar terhadap hak Melayu
**Membilang** atau **mengira**, juga **menghitung** ialah satu kaedah matematik yang selalunya digunakan untuk mengetahui jumlah bilangan objek atau untuk menolak bilangan objek yang diingini (bermula dengan **satu** untuk objek pertama dan diteruskan dengan fungsi injeksi dari bilangan objek yang tinggal kepada nombor asli yang bermula dengan **dua**), atau untuk mencari nombor ordinal sesuatu objek dalam objek-objek yang tersusun, atau mencari sesuatu objek dengan nombor ordinal yang khusus. Membilang juga digunakan (terutamanya oleh kanak-kanak) untuk menunjukkan pengetahuan tentang nama angka dan sistem nombor. Dalam matematik, istilah *membilang* juga bermaksud mencari bilangan elemen untuk set terhingga. 

Membilang menggunakan tanda catatan.
Membilang juga kadang-kadang menggunakan nombor selain dari *satu*; contohnya, apabila mengira wang dan tukaran

* **"mengira dengan dua"** (2, 4, 6, 8, 10, 12…)
* **"mengira dengan lima"** (5, 10, 15, 20, 25…).

Terdapat bukti arkeologi yang menunjukkan manusia telah mula membilang sekurang-kurangnya sejak 50,000 tahun dahulu. Membilang adalah penting dalam tamadun-tamadun dahulu untuk merekodkan data ekonomi seperti hutang dan modal, dan juga dalam pengiraan asas yang lain. 
Pembangunan kaedah membilang telah membawa kepada pembangunan matematik, tatatanda matematik dan sistem angka.

Rujukan
-------

1. ↑  *An Introduction to the History of Mathematics* (6th Edition) by Howard Eves (1990)p.9

Pautan luar
-----------

* History of Counting-PlainMath.Net


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Dato' Rhina Bhar** (lahir 4 November 1949 di Perlis) merupakan ahli politik Malaysia dari parti Gerakan.

Keluarga
--------

Suaminya Eugene Joseph Amato dan mereka mempunyai seorang anak perempuan iaitu Dr. Justine Bhar Amato.

Pendidikan
----------

Beliau bersekolah di Sekolah Convent Pulau Tikus dari darjah 1 hingga tingkatan 5. Tingkatan 6 di Francis College dan London Tutorial College. Beliau memperoleh diploma dalam hubungan antarabangsa dari University College London pada 1972. Pada tahun 1975, beliau mendapat kelulusan Barrister-at-Law daripada Grays Inn, London.

Selepas belajar , beliau menjadi peguam di Pulau Pinang.Beliau juga ahli Majlis Perbandaran Pulau Pinang selama 6 tahun.

Politik
-------

Dalam Pilihan raya umum Malaysia 1995 beliau kalah di kawasan Parlimen Jelutong kepada Karpal Singh dari DAP.Rhina mendapat 21613 undi sementara Karpal Singh menang, mendapat 21896 undi.

Beliau dilantik sebagai Senator dan ahli Majlis Perbandaran Pulau Pinang. Beliau adalah Ketua Wanita Gerakan di Bukit Bendera.

Rhina Bhar merupakan pengerusi kebangsaan bahagian wanita parti Gerakandan Timbalan Presiden Kebangsaan Gerakan kemudian Ketua Wanita Gerakan. Pada 27 Ogos 2005, beliau dan Datuk Dr Tan Kee Kwong tewas dalam pemilihan Naib Presiden Gerakan.

Pada 23 April 2008,setelah 30 tahun dalam Gerakan, Rhina Bhar keluar parti kerana tidak setuju dengan sikap perkauman oleh Presidennya Lim Keng Yaik. Presiden Dr Koh Tsu Koon pula tidak meletakkan calon India dalam Pilihan raya umum Malaysia 2008 sehingga berlakunya tsunami politik. Kaum Cina sangat dominan dalam parti itu. Timbalan Presiden Gerakan, Datuk Teng Hock Nan menerima surat perletakan jawatan beliau. Datuk Lee Kah Choon Timbalan Setiausaha Agung Gerakan juga keluar dari Gerakan. Sebenarnya wakil India iaitu Datuk Dr S. Vijayaratnam dan A. Kohilan Pillay telah dilantik sebagai Senator.

Khidmat masyarakat
------------------

Rhina Bhar menjadi penasihat undang-undangPusat Spastik Pulau pinang selama 5 tahun, Women Centre for Change serta kuil-kuil Hindu dan Cina. Beliau memberi nasihat undang-undang secara percuma di Pusat Perkhidmatan Kebun Bunga, Pulau Pinang. Beliau ialah Presiden Persatuan Gerakan Wanita Malaysia dan ahli lembaga pengarah Perbadanan Bekalan Air Pulau Pinang selama setahun.

Anugerah
--------

Beliau telah dikurnia Pingat Jasa Kebaktian(P.J.K) (1984) dan bintang darjah setia pangkuan Negeri Pulau Pinang (D.S.P.N) yg membawa gelaran Dato' (2002) oleh Yang diPertua Negeri Pulau Pinang.

Rujukan
-------

1. ↑  Gerakan denies Rhina’s charges
2. ↑  "Biografi Tokoh Wanita Malaysia". Diarkibkan daripada yang asal pada 2011-08-24. Dicapai pada 2011-10-15.

1. Biografi Tokoh Wanita Malaysia oleh PERTIWI dicetak oleh Pelanduk Publications

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Portal:* Biografi
* flag Malaysia
Y. Bhg. Tan Sri Dato' Mohd. Sheriff Mohd. Kassim P.S.M. D.S.D.K. D.P.M.S. K.M.N.
Tan Sri Dato' **Mohd. Sheriff Mohd. Kassim** P.S.M. D.S.D.K. D.P.M.S. K.M.N. merupakan bekas Ketua Setiausaha Perbendaharaan Malaysia (1991-1993).

Pada 2017 beliau telah menyeru kerajaan untuk mengurangkan bilangan kakitangan kerajaan terutama pada peringkat bawahan, dan mendakwa bahawa Malaysia mungkin tidak mampu mengekalkan tenaga kerja ini sekiranya berdepan dengan masalah kewangan. Malaysia dijangka membelanjakan RM76 bilion bagi gaji dan elaun bagi kakitangan kerajaan, dan tambahan RM21 bilion bagi pencen.

Malaysia memiliki kadar kakitangan kerajaan berbanding penduduk paling ramai di Asia Pasifik, menggajikan 1.6 juta orang atau 11% tenaga buruh negara.

Rujukan
-------

1. ↑  Former sec-gen of Finance Ministry suggests govt trim civil service

Pautan luar
-----------

* New Malay generation can stand on their own feet — Mohd Sheriff Mohd Kassim.

  


|  |  |  |
| --- | --- | --- |
| Penyandang Terdahulu | **Ketua Setiausaha Perbendaharaan Malaysia1991 – 1993** | Penyandang Kemudian |
| **Y. Bhg. Tan Sri Zain Azraai Zainal Abidin** | **Y. Bhg. Tan Sri Datuk Clifford F. Herbert** |
*Alhambra*
***Recuerdos de la Alhambra*** (**"Kenangan Alhambra"**) ialah sebuah gubahan gitar klasik yang dikaryakan Francisco Tarrega,  seorang penggubah dan pemain gitar Sepanyol pada tahun 1896. Karya ini digubah di Granada, Sepanyol.

Tarrega seorang pemain gitar virtuoso dan dikenali sebagai "Sarasate" gitar. Repertoir Tarrega termasuk banyak gubahan gitar asli seperti *Capricho Arabe*, *Danza Mora*, dan lain-lain. Tarrega juga membuat gubahan bagi alat lain yang ditulis penggubah seperti Ludwig van Beethoven, Frederic Chopin dan Felix Mendelssohn. Seperti rakannya Isaac Albeniz dan ramai rakan semasanya, Tarrega berminat menggabung arah aliran atau trend Romantis dalam muzik klasik dengan unsur-unsur muzik tradisional Sepanyol. Ini beliau lakukan dengan *Recuerdos de la Alhambra* dan transkripsi gitarnya bagi beberapa gubahan piano Albeniz, seperti *Asturias (Leyenda)* yang tersohor.

*Recuerdos de la Alhambra* mengandungi banyak contoh permainan tremolo. Ia berkongsi tajuk dengan terjemahan buku penulisan Washington Irving pada tahun 1832, *Kisah Alhambra*, yang dihasilkan semasa Irving tinggal di Sepanyol.

Nota persembahan
----------------

|  |  |  |  |  |  |
| --- | --- | --- | --- | --- | --- |
|  | 

|  |
| --- |
| "Recuerdos de la Alhambra" |
|  |
| Persembahan Carlo Alberto Boni |
| 

---

 |

 |
| *Masalah mendengarkan ? Sila lihat bantuan media.* |

Gubahan ini menampilkan teknik *tremolo* yang sukar dipermainkan dengan gitar: satu not melodi dipetik berulang kali dengan jari manis, jari tengah dan jari telunjuk sehingga menimbulkan persaan bahawa melodi yang dimaninkan itu satu not panjang. Ibu jari pula memainkan melodi balas (*counter-melody*) pada bes antar serangan melodi. Ramai pendengar gubahan ini menyangka ia sebuah duet dan bukan satu permainan terampil gitar solo.

Bahagian A gubahan ditulis dalam kei minor, dan bahagian B lagu ditulis dengan kei major akar yang sama, yakni A-minor dan A-major. Ini memberi lagu satu perasaan murung pada permulaan, dan kemudiannya menjadi ceria pada kehabisannya. Teknik muzik ini digunakan dalam banyak lagu gitar Sepanyol, seperti *Spanish Romance* (juga dikenali sebagai *Romance* atau *Spanish Folk Song* atau "Lagu Tradisional Sepanyol") .

`Rujukan
--------

1. ↑  Library of Guitar Classics, AMSCO Publications, 1998
2. ↑  "Tárrega, his life and music, by Jesuo de las Heras". Diarkibkan daripada yang asal pada 2001-04-21. Dicapai pada 2012-12-17.
3. ↑  Library of Guitar Classics, AMSCO Publications, 1998

Putan luar
----------

* Kertas muzik percuma Recuerdos de la Alhambra[*pautan mati kekal*] daripada freestave.com
Tokoh **Mohammed Targai Ulugh Beg** merupakan salah seorang pakar sains Islam yang hidup antara tahun 1393 - 1449.Nama sebenar beliau ialah **Mohammed Taragay Ibn Shah Rukh**. Beliau merupakan cucu kepada Timurlane (1336-1405). Timurlane dilihat adalah salah seorang panglima Mongol yang amat terkenal. Ulugh Beg telah dilahirkan di Soltaniyah, Republik Islam Iran.

Selain saintis, Ulugh Beg juga dilihat sebagai seorang pemerintah, guru dan ahli astronomi Islam yang terkenal. Sepanjang tempoh pemerintahannya, beliau telah membina sebuah pusat pendidikan ilmu di Samarkand, serta telah membina sebuah balai cerap astronomi yang diberi nama Zurkhany Zij. 

Diantara pencapaian dalam bidang matematik, fizik dan astronominya yang unggul adalah beliau telah dapat mengenalpasti dan membina Zij (Jadual) yang dapat menerangkan tentang kedudukan relatif 1012 butiran bintang secara tepat. Beliau juga telah berjaya mencatatkan beberapa kaedah dan teori sfera geometri dan trigonometri.

Rujukan
-------

* 1. Fakta berkenaan Ulugh Beg, (Sarjana Astronomi Islam) Kalendar 2009, terbitan Pusat Pungutan Zakat, Majlis Agama Islam Wilayah Persekutuan.

Pautan luar
-----------

* Carian Googe.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Kapten Mohana **Chandran a/l Velayuthan** adalah seorang anggota tentera Malaysia yang berasal dari Seremban, Negeri Sembilan. Beliau telah dikurniakan pingat Seri Pahlawan Gagah Perkasa pada 7 Jun 1972 di atas keberaniannya semasa pertempuran dengan pemberontak komunis di kawasan Hutan Simpan Ulu Kinta. Kapten Mohana Chandran a/l Velayuthan turut terbunuh dalam pertempuran tersebut.

Kapten Mohana Chandran a/l Velayuthan ketika itu sedang mengetuai satu kumpulan tinjau khas dengan kekuatan 23 orang telah ditugaskan ke kawasan Hutan Simpan Ulu Kinta untuk menjejak pemberontak komunis. Pada 13 Jun 1971, semasa sedang mendaki sebuah bukit, mereka berjaya mengesan tiga orang pemberontak berhampiran sebuah perkhemahan pemberontak yang besar di kawasan hutan tersebut. 

Kapten Mohana Chandran a/l Velayuthan bersama Ranjer Abang Bolhi bin Abang Doladi melepaskan tembakan. Tembakan balas musuh telah mencederakan Ranjer Bolhi. Pertempuran tersebut turut dibantu oleh Ranjer Bajau ak Ladi. Melihat kedatangan Ranjer Bajau yang datang membantu, Kapten Chandran bergerak dengan berani tanpa menghiraukan risiko merapati kedudukan musuh yang berkekuatan lebih besar sambil diberi tembakan perlindungan oleh Renjer Bajau. Bagaimanapun Kapten Chandran telah terkena tembakan musuh yang berada di atas bukit, pada bahagian kepalanya. Beliau meninggal dunia di tempat pertempuran.

Rujukan
-------

* Keberanian Dan Pengorbanan Diarkibkan 2014-03-28 di Wayback Machine
**Yang Berhormat Dato' Ustaz Mohd Salleh Man** adalah ahli politik Malaysia berbangsa Melayu dari Parti Islam Se-Malaysia. Beliau merupakan bekas Ahli Dewan Undangan Negeri (ADUN) Permatang Pasir, Pulau Pinang bertanding di atas tiket PAS. Di peringkat kerajaan Negeri, beliau merupakan Yang Dipertua Majlis Agama Islam Negeri Pulau Pinang.

Latarbelakang
-------------

Beliau berasal dari Permatang Sungai Dua, Kepala Batas, Pulau Pinang. Beliau sudah beristeri dan mempunyai 5 orang cahaya mata.

Pendidikan
----------

YB Ustaz Salleh Man mendapat pendidikan awal di Sekolah Kebangsaan Permatang Buluh Seberang Perai dan kemudiannya Sekolah Menengah Kebangsaan Kepala Batas. Beliau juga mempunyai kelulusan 5 Thanawi yang dipelajarinya dari Madrasah Khairiah Islamiah Pokok Sena, Seberang Perai. Selepas pengajian menengah beliau pergi Yayasan Pengajian Tinggi Islam Nilam Puri, Kelantan dan akhirnya mendapat Ijazah Sarjana Muda Syariah di Universiti Malaya.

Pengalaman Kerja
----------------

Beliau pernah berkhidmat sebagai Pegawai Masjid dan juga menjadi penceramah Bebas. Beliau juga pernah menjadi pengurus sekolah swasta.

Jawatan Dalam Parti
-------------------

Di antara jawatan-jawatan yang disandang oleh beliau termasuklah:-

* Mantan Ketua Dewan Pemuda PAS Kawasan Tasek Gelugor (1987-1989)
* Mantan Yang Dipertua PAS Kawasan Tasek Gelugor (1990-1993)
* Mantan Ketua Dewan Pemuda PAS Negeri Pulau Pinang (1994-1997)
* Mantan Ketua Dewan Ulamak PAS Negeri Pulau Pinang (1998-2001)
* Pesuruhjaya Negeri Pulau Pinang (2009-2013)

Rujukan
-------
**Pangkalan data hubungan objek** (bahasa Inggeris: *object-relational database*, **ORD**), atau **sistem pengurusan pangkalan data objek** (bahasa Inggeris: *object-relational database management system*, **ORDBMS**), ialah sistem pengurusan pangkalan data (DBMS) yang serupa dengan pangkalan data hubungan, tetapi dengan model pangkalan data berorientasi objek: objek, kelas dan pewarisan disokong terus di dalam skema pangkalan datanya dan pada bahasa tanyanya. Tambahan lagi, sama seperti sistem-sistem hubungan yang asli, ia menyokong perluasan model data dengan jenis data suaian dan kaedah suaian.

Perbandingan dengan RDBMS
-------------------------

Sesebuah RDBMS mungkin biasanya melibatkan kenyataan SQL seperti berikut:

```
   CREATE TABLE Customers  (
       Id          CHAR(12)    NOT NULL PRIMARY KEY,
       Surname     VARCHAR(32) NOT NULL,
       FirstName   VARCHAR(32) NOT NULL,
       DOB         DATE        NOT NULL
    );
    SELECT InitCap(Surname) || ', ' || InitCap(FirstName)
      FROM Customers
     WHERE Month(DOB) = Month(getdate())
       AND Day(DOB) = Day(getdate())

```

Kebanyakan pangkalan data SQL kini[kemas kini] membenarkan fungsi suaian (*custom function*) dicipta, lantas membolehkan pertanyaan tadi ditulis sebagai:

```
    SELECT Formal(Id)
      FROM Customers
     WHERE Birthday(DOB) = Today()

```

Dalam sesebuah pangkalan data hubungan objek pula, pertanyaan tadi boleh ditulis—dengan jenis data dan sebutan takrifan pengguna seperti `BirthDay()`—seperti berikut:

```
    CREATE TABLE Customers (
      Id           Cust\_Id     NOT NULL  PRIMARY KEY,
      Name         PersonName  NOT NULL,
      DOB          DATE        NOT NULL
    );
    SELECT Formal( C.Id )
      FROM Customers C
     WHERE BirthDay ( C.DOB ) = TODAY;

```

Model hubungan objek dapat menawarkan satu lagi kelebihan di mana pangkalan data boleh menggunakan hubungan antara data untuk mendapatkan rekod-rekod yang berkaitan dengan mudah. Dalam aplikasi buku alamat, satu jadual tambahan boleh ditambah pada yang di atas untuk memegang satu atau lebih alamat untuk setiap pelanggan (jadual `Customers`). Jika menggunakan RDBMS, "join" diperlukan untuk mengumpul maklumat pelanggan beserta alamat:

```
     SELECT InitCap(C.Surname) || ', ' || InitCap(C.FirstName), A.city
       FROM Customers C join Addresses A ON A.Cust\_Id=C.Id -- the join
      WHERE A.city="New York"

```

Tetapi, jika menggunakan pangkalan data hubungan objek, pertanyaannya adalah lebih ringkas seperti berikut:

```
    SELECT Formal( C.Name )
      FROM Customers C
     WHERE C.address.city="New York" -- kaitan ini di'fahami' oleh ORDB

```
**Motorsport Arena Oschersleben**|  |
|  |
|  |
| Lokasi | Oschersleben, Jerman |
| Acara utama | DTM; FIA GT; SBK; WTCC |
|  |
| Litar Grand Prix |
| **Jarak litar** | 3.667 km (2.292 mi) |
| **Rekod pusingan** | 1:18.846 (Sergey Afanasyev, DAMS, 2011, Auto GP) |
|  |
| Litar "B" |
| **Jarak litar** | 2.600 km (1.616 mi) |
|  |
| Litar "C" |
| **Jarak litar** | 1.100 km (0.684 mi) |

**Motorsport Arena Oschersleben** ialah sebuah litar perlumbaan yang terletak di Oschersleben, Börde (lebih kurang 30 km dari Magdeburg), Jerman.

Litar ini dibuka pada tahun 25 Julai 1997 sebagai *Motopark Oschersleben*, dan merupakan litar perlumbaan tetap ketiga di Jerman, selepas Nürburgring dan Hockenheimring.

*Motorsport Arena Oschersleben* adalah sebuah litar perlumbaan untuk kejuaraan FIA European Touring Car Championship dari tahun 2001 hingga 2004 dan untuk World Touring Car Championship dari tahun 2005 hingga 2011.

Acara besar
-----------

Sebuah perlumbaan DTM yang diadakan pada tahun 2007
Acara tahunan yang diadakan di litar ini ialah

* FIA GT Championship
* World Touring Car Championship (WTCC)
* Deutsche Tourenwagen Masters (DTM)
* Formula Three Euroseries

Rujukan
-------

1. ↑  "Oschersleben". race-game.org. 2006. Dicapai pada 13 Jun 2013.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Motorsport Arena Oschersleben*** |

* 
* 
* 
* (Satu pusingan menggunakan Superbike)
* Motorsport Arena Oschersleben dalam Google Maps
* Free audio walkthrough of the track, for use with games

Koordinat: 52°01′38″N 11°16′43″E﻿ / ﻿52.02722°N 11.27861°E﻿ / 52.02722; 11.27861
**Pengkomputeran hijau**,**ICT hijau** seperti Persekutuan Antarabangsa ICT Global & Hijau "IFGICT", **IT hijau**, atau **kelestarian ICT**, adalah kajian dan amalan pengkomputeran alam sekitar atau IT.

Matlamat pengkomputeran hijau adalah serupa dengan kimia hijau: mengurangkan penggunaan bahan berbahaya, memaksimumkan kecekapan tenaga semasa hayat produk, kitar semula atau biopenyahgredan produk tidak berfungsi dan sisa kilang. Pengkomputeran hijau adalah penting untuk semua kelas sistem, mulai dari sistem pegang tangan atau pusat data besar-besaran.

Banyak jabatan IT korporat mempunyai inisiatif pengkomputeran hijau untuk mengurangkan kesan alam sekitar terhadap operasi IT mereka.

Logo Energy Star
Pada tahun 1992, Agensi Perlindungan Alam Sekitar Amerika Syarikat melancarkan Energy Star, sebuah program pelabelan sukarela yang direka untuk mempromosikan dan mengiktiraf kecekapan tenaga dalam monitor, peralatan kawalan iklim, dan teknologi lain. Ini mengakibatkan penggunaan mod tidur yang meluas di kalangan pengguna elektronik. Pada masa yang sama, organisasi Sweden TCO Development melancarkan program Pengesahan TCO untuk mempromosikan pelepasan magnetik dan elektrik yang rendah daripada paparan komputer berasaskan CRT; program ini kemudiannya diperluaskan untuk memasukkan kriteria penggunaan tenaga, ergonomi, dan penggunaan bahan berbahaya dalam pembinaan.

Rujukan
-------

1. ↑  S. Mittal, "A survey of techniques for improving energy efficiency in embedded computing systems Error in webarchive template: Check `|url=` value. Empty.

", IJCAET, 6(4), 440–459, 2014.
2. ↑  E. Curry, B. Guyon, C. Sheridan, and B. Donnellan, "Developing a Sustainable IT Capability: Lessons From Intel’s Journey," *MIS Quarterly Executive*, vol. 11, no. 2, pp. 61–74, 2012.
3. ↑  "TCO takes the initiative in comparative product testing". May 3, 2008. Diarkibkan daripada yang asal pada July 23, 2007. Dicapai pada May 3, 2008. Unknown parameter `|dead-url=` ignored (bantuan)

Bacaan lanjut
-------------

* Hijau IA helaian fakta dengan University of Michigan's Pusat Sistem Mapan
* IFG Persekutuan Antarabangsa Hijau ICT Standard
**Pengkonduktan terma** ialah pemindahan tenaga haba melalui peresapan molekul dan pelanggaran zarah atau kuasizarah di dalam sesebuah jasad yang disebabkan kecerunan suhu. Objek yang menyerap dan berlanggar termasuk molekul, elektron, atom, dan fonon. Objek-objek ini memindahkan tenaga kinetik mikroskop yang tidak teratur. Pengkonduktan berlaku di dalam semua jirim, seperti pepejal, cecair, gas dan plasma.

Haba mengalir secara spontan dari jasad yang bersuhu tinggi kepada jasad yang bersuhu rendah secara spontan melalui proses sinaran terma. Dalam ketiadaan fluks pendorong dari luar, dengan peredaran masa, perbezaan suhu bergerak ke arah pencapaian keseimbangan terma. 

Semasa proses pengkonduktan, haba mengalir dengan proses sinaran terma dan dengan merentas jasad itu sendiri, dan tidak melalui gerakan jisim seperti yang terjadi dalam proses perolakan. Di dalam **pepejal**, fenomenon ini disebabkan getaran molekul di dalam hablur atau fonon dan peresapan elektron bebas. Di dalam **gas** dan **cecair** pula, pengkonduktan berlaku dengan pelanggaran dan peresapan molekul semasa perjalanan rawak. Dalam konteks ini, **foton** tidak berlanggar sesama sendiri; jadi pemindahan haba melalui proses sinaran elektromagnet merupakan proses berbeza daripada kedua-dua proses yang diperikan terdahulu. 

Dalam kes jirim padat seperti pepejal dan cecair, secara konsepnya, perbezaan antara pemindahan haba melalui pengkonduktan dan sinaran adalah jelas, akan tetapi secara fenomenonnya, perbezaan ini tidak berapa ketara melainkan bahan itu semi-lutsinar. Dalam kes gas pula, perbezaan dari sudut kedua-dua konsep dan fenomenonnya jelas. 

Dalam sains kejuruteraan, pemindahan haba merangkumi proses sinaran terma, perolakan, dan kadang kala juga merangkumi pemindahan jisim. Lazimnya lebih daripada satu proses berlaku dalam keadaan tertentu. Simbol resam bagi ciri bahan, kekonduksian haba ialah {\displaystyle k}.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

Rujukan
-------

* Dehghani, F 2007, CHNG2801 – Conservation and Transport Processes: Course Notes, University of Sydney, Sydney
* John H Lienhard IV and John H Lienhard V, 'A Heat Transfer Textbook', Third Edition, Phlogyston Press, Cambridge Massachusetts

Pautan luar
-----------

* Heat conduction - Thermal-FluidsPedia
* Newton's Law of Cooling by Jeff Bryant based on a program by Stephen Wolfram, Wolfram Demonstrations Project.
* When Will My Turkey Be Done? Diarkibkan 2013-03-31 di Wayback Machine is an example of applied heat conduction equations similar to Newton's Law of Cooling which predict the cooking time of turkeys and other roasts.
**Filem Red Numbers** merupakan sebuah filem komedi yang diarahkan oleh Dominic Ow dan dibintangi oleh Edmund Chen, Chen Shu Cheng, Hong Hui Fang, He Jie, Henry Thia, Henry Heng, Eunice Olsen, Brandon Wong, Nick Shen. Filem ini merupakan sebuah filem bercorak komedi. Filem ini telah ditayangkan kepada umum pada 2013.

Filem ini menggunakan bahasa Mandarin dan tayangannya memakan masa selama 95 minit.

Sinopsis
--------

Pelakon
-------

Para pelakon yang berlakon di dalam filem ini termasuk Edmund Chen, Chen Shu Cheng, Hong Hui Fang, He Jie, Henry Thia, Henry Heng, Eunice Olsen, Brandon Wong, Nick Shen

Penerbitan
----------

*Filem Red Numbers* ini , yang masa tayangannya sepanjang 95 minit ini dihasilkan oleh Supernova Media, Project Peanut, Silver Media Group, dan syarikat pengedarnya adalah -.

Keluaran dan sambutan
---------------------

### Tayangan

Filem terbitan Supernova Media, Project Peanut, Silver Media Group ini dihasilkan untuk tayangan umum dalam format HD dan syarikat pengedarnya adalah -.

### Ulasan

Runut bunyi
-----------

Anugerah
--------

Rujukan
-------

Pautan luar
-----------

* Filem Red Numbers
Masjid **Kuala Linggi** merupakan sebuah masjid yang terletak di Km. 51.2, Kuala Linggi, 78200 Kuala Linggi, Melaka.

Alamat
------

Masjid Kuala Linggi,   
Km. 51.2,   
Kuala Linggi,   
78200 Kuala Linggi,   
Melaka

Sejarah
-------

Masjid Kuala Linggi ini telah ditubuhkan pada 1930 oleh penduduk awal kampung ini. Masjid ini telah didirikan diatas tanah wakaf. Dengan cara gotong royung dan bantuan kerajaan negeri. Masjid ini juga telah dibuat tambahan untuk pembesarkan kerana pertambahan penduduknya atau kariahnya yang bertambah. 

Pada keseluruhannya tiang bangunan masjid ini menggunakan kayu jati yang diangkut dari Tanjung Tuan, Port Dickson, Negeri Sembilan. Iaitu kawasan Negeri Melaka yang terletak di Negeri Sembilan. Dinding masjid digunakan batu bata merah kerana ia tahan untuk jangka masa yang panjang dan kini masjid kelihatan seperti masjid yang baru dibina berdasarkan keseluruhan masjid tersebut sentiasa dijaga dengan baik.

Kehadiran penduduk kariah dan orang luar yang datang ke masjid semakin bertambah disebabkan dengan wujudnya Komplek LKIM yang telah beroperasi, bangunan masjid ini telah dibesarkan dengan sumbangan anak kariah dan peruntukan kerajaan.

Masjid ini mula dibina pada tahun 1930 kemudian diperbaharui semula pembinaannya pada tahun 1960 daripada derma orang ramai dan bantuan kerajaan.

Pentadbiran
-----------

*Masjid Kuala Linggi* merupakan sebuah masjid yang terletak dalam daerah Alor Gajah, Melaka. Masjid Kuala Linggi memiliki nombor pendaftaran masjid No Daftar: MY-04-AG-00035.

Rujukan
-------

1. ↑  Masjid Kuala Linggi[*pautan mati kekal*]

Pautan luar
-----------

* Masjid Kuala Linggi
**Pemberontakan komunis Madiun 1948** meletus semasa Revolusi Nasional Indonesia di bandar Madiun, Jawa Timur. Pihak berhaluan kiri iaitu Front Demokrasi Rakyat PKI (FDR/PKI) melakukan pemberontakan terhadap pemimpin-pemimpin Republik Indonesia yang baru diisytiharkan, tetapi ia dibatalkan oleh kuasa-kuasa Republikan. 

Pada 18 September 1948 ' Republik Soviet Indonesia ' berhasil diisytiharkan di Madiun , di bahagian barat Jawa Timur , oleh ahli-ahli Parti Komunis Indonesia (PKI) dan Partai Sosialis Indonesia (PSI). Ketika inilah masa yang tepat untuk "kebangkitan proletariat" , mereka berhasrat memberontak terhadap "Sukarno-Hatta, hamba Jepun dan Amerika". Madiun dimenangi semula oleh kuasa-kuasa Republikan dalam tempoh beberapa minggu , dan pemimpin pemberontakan, Musso, telah dibunuh. RM Suryo ,selaku Gabenor Jawa Timur, serta beberapa pegawai polis dan pemimpin-pemimpin agama, telah dibunuh oleh pemberontak.

Pemberontakan ini meluas sehigga ke Solo, Magetan, Ponorogo, Purwodadi dan Cepu. Banyak pejabat, perwira, prajurit, lurah / kepala desa, kiai, santri dan masyarakat yang menjadi korban PKI. Mereka menjadi mangsa tikaman kelewang dan lain-lain senjata.

Pemberontakan tamat
-------------------

Pemberontakan dan Revolusi berjaya ditamatkan tepat pada 30 September 1948 oleh Tentera Nasional Indonesia Tentera berjaya menguasai semula Madiun yang menjadi pusat pemerintahan Republik Soviet Indonesia tersebut. Hukuman tidak dapat dikenakan terhadap PKI kerana aksi militer dari Belanda pula.Oleh itu PKI tetap berada dan beroperasi di Indonesia. Tambahan pula Soekarno menyatupadukan tiga sistem , Nasionalisme-Islam-Komunisme (Nasakom). Ketika muda, Soekarno (1927) pernah menulis tentang Nasakom.

Di bawah kepimpinan DN Aidit, PKI melakukan strategi kanan dengan mendakwa PKI tidak bersalah dalam Madiun Affair.Dalam Pemilu 1955, PKI mampu bersaing dengan PNI, Masyumi dan NU. PKI diundi oleh 6 juta pengundi.

Indonesia juga mengadakan hubungan diplomatik dengan Beijing-Hanoi-[[Pyongyang] dan Indosia masuk dalam 'satu kotak'. DN Aidit dalam majalah 'Masyarakat Indonesia dan Revolusi Indonesia' menyimpulkan bagaimana mencapai tujuan Revolusi Indonesia. PKI haruslah menguasai 60,000 desa yang ada di Indonesia.

Simpati antarabangsa
--------------------

'Madiun Affair' ini bertukar kepada sentimen anti-kolonial ke dalam sokongan diplomatik. Di peringkat antarabangsa, Republik Indonesia kini dilihat semakin kukuh anti-komunis dan sekutu berpotensi Perang Dingin antara 'dunia bebas' yang diterajui oleh Amerika dan blok Soviet.

Rujukan
-------
**Mohd Rauh Abu** atau juga dikenali sebagai *Aub* atau *Din Taring* merupakan seorang pemuzik yang terkenal di Malaysia.

Aub atau nama sebenarnya, Mohd Rauh Abu dianggap pemain gitar bass terbaik di era rock kapak hingga kini, dan pernah menganggotai Kumpulan Satira, Burnmarks, Baba, Manterra dan Barongan. Dia cukup dihormati dalam industri seni tanah air, dan dikenali kerana disebabkan gayanya yang tersendiri.

Kerjaya
-------

Mohd Rauh Abu menganggotai kumpulan Satira yang ditubuhkan sekitar 1987, namun setelah tampil dengan dua album, anggota kumpulan ini membawa haluan masing-masing. Pada 2009, Satira kembali dengan anggota asal, tetapi Nan, Atoy dan Mie terpaksa menarik diri, kerana komitmen kerjaya dan juga keluarga.

Bertitik tolak dari situ, Aub dan Zul telah diserapkan untuk berpayung di bawah lembayung Satira dan pernah beraksi bersama dalam konsert kumpulan muzik heavy metal dari Jepun, Loudness sebagai aksi pembukaan bersama Kumpulan Sofea dan Shewolves. Beliau dianggap sebagai salah seorang pemain bass lagenda negara.

Mohd Rauh atau Aub juga pernah membintangi filem Aku Kaya The Movie bersama Bandi Amuk dan Stone. Selain itu, Aub juga sering mengiringi persembahan dan menjadi pemuzik bagi rakaman album beberapa artis tempatan.

Meninggal dunia
---------------

Mohd Rauh Abu menerima rawatan di Hospital Universiti Kebangsaan Malaysia (HUKM) dan pernah ditahan di wad selama sebulan kerana menghidap kanser tulang tahap empat.

Allahyarham Mohd Rauh Abu meninggal dunia di rumahnya kira-kira jam 3:45 petang 19 Disember 2014, akibat kanser tulang, dan meninggalkan balu serta lima anak, iaitu tiga lelaki dan dua perempuan. Aub yang berusia 50 tahun. 

Jenazah disolatkan di Surau Al-Faizin, Taman Tun Perak, Cheras dan dikebumikan di Tanah Perkuburan Islam Bandar Tun Hussein Onn, selepas solat isyak.

Rujukan
-------

1. ↑  "Bekas pemuzik Amuk meninggal dunia". Diarkibkan daripada yang asal pada 2018-09-01. Dicapai pada 2018-09-01.

Pautan luar
-----------

* Hanya mampu berdoa
**Penawar Rindu** merupakan sebuah lagu berentak ghazal ciptaan Atan Ahmad yang dipopularkan oleh penyanyi Orchid Abdullah dan dirakam pada tahun 1970. Orchid merakamkan lagu ini dengan iringan kumpulan Orkes Sri Kenangan Batu Pahat. Lagu ini menjadi salah sebuah lagu ghazal yang paling popular dalam sejarah muzik Melayu serantau dan sering dinyanyikan dalam persembahan orkes Melayu.

Diberi nafas baharu
-------------------



Sejak era 1980an, lagu ini sering menjadi pilihan untuk dijadikan nafas baru ataupun eksperimen. Biduanita tersohor Rafeah Buang merakamkan semula lagu ini dengan iringan ghazal moden dalam album beliau yang berjudul *Di Luar Jendela* pada tahun 1982. Ia mempopularkan lagu ini sepanjang era 80an. 

Pada tahun 2004, Ratu Pop Tradisional Noraniza Idris merakamkan lagu ghazal ini dengan versi pop kontemporari dalam album solo beliau *Sawo Matang*. Muziknya dirancakkan lebih sedikit dan Noraniza menggabungkannya dengan pop dan menjadi sebuah lagu fusion. Album tersebut berjaya memenangi kategori Album Pop Etnik Terbaik di Anugerah Industri Muzik 2005. 

Setahun kemudian, giliran penyanyi R&B terkenal Dayang Nurfaizah pula merakamkan lagu ini dan menariknya lagu ini dirakamkan dalam bentuk R&B. Ia diperdengarkan kepada umum ketika berlangsungnya acara Anugerah Juara Lagu Ke- 21 pada tahun 2006. Dayang merakamkan lagu ini di bawah bimbingan penggubah Zailan Razak dan Jenny Chin dan ia dijadikan single ketiga untuk album klasik beliau yang berjudul *Kasih*. Album tersebut memenangi anugerah Rakaman Album Terbaik ketika Anugerah Industri Muzik 2006. 

Selepas meluncurnya single *Penawar Rindu* versi R&B oleh Dayang, nyanyian penyanyi ini dijadikan sample dalam lagu *Taurus* oleh penyanyi Singapura, Imran Ajmain. Ia sebuah lagu R&B yang digabungkan dengan irama Hip Hop dan sampling nyanyian Dayang dimuatkan sebagai korus. Selain itu sample nyanyian dan melodi lagu *Dayang Sayang Kamu* oleh Dayang & Cat Farish juga dimuatkan sebagai outro. Ia dijadikan single untuk album solo penyanyi itu yang berjudul *Dengan Secara Kebetulan* dan diakui sebagai sebuah lagu urban yang memberi nafas baru dengan cara tersendiri. 

Kumpulan pop rock Butterfly merakamkan lagu ini dengan versi alternatif dalam album mereka pada tahun 2007. Penyanyi Amylea Azizan pernah menyanyikan lagu ini ketika bertanding dalam Akademi Fantasia musim ketiga dimana rakaman persembahannya dipasarkan dalam bentuk VCD dan CD berjudul *The Best of Amylea* pada tahun 2005.

Malar Segar
-----------

Tidak dinafikan lagu ini antara lagu Melayu yang malar segar dan sering dinyanyikan dalam mana-mana pertunjukan. Artis seperti Sudirman, Sharifah Aini, Siti Nurhaliza dan Anuar Zain pernah menyanyikan lagu ini secara live. Penyanyi Awie pernah bergandingan bersama Orchid menyanyikan lagu ini dalam acara Ghazal Rock pada tahun 2008 manakala penyanyi Diana Naim pernah menyanyikan lagu ini dan ditujukan khas buat bekas tunangannya Mawi dalam program siaran langsung *Ina-Mawi* pada tahun 2006.
Lapisan Bumi, satu pembezaan badan planet
Dalam sains planet, **pembezaan planet** adalah proses memisahkan unsur-unsur yang berbeza dari tubuh planet sebagai akibat daripada tingkah laku fizikal atau kimia mereka, di mana badan berkembang menjadi lapisan yang berbeza secara komposisi; bahan padat planet tenggelam ke pusat, manakala bahan yang kurang padat naik ke permukaan, umumnya di lautan magma. Proses sedemikian cenderung untuk mewujudkan teras dan mantel. Kadangkala terdapat kerak kimia yang berbeza di atas mantel. Proses pembezaan planet telah terjadi pada planet-planet, planet kerdil, asteroid 4 Vesta, dan satelit semula jadi (seperti Bulan).

Pembezaan kimia
---------------

Walaupun bahan-bahan pukal membezakan ke luar atau ke dalam mengikut kepadatan mereka, unsur-unsur yang terikat secara kimia di dalamnya pecah mengikut unsur-unsur kimia mereka, "dijalankan" oleh bahan-bahan yang lebih banyak yang mana ia berkaitan. Sebagai contoh, walaupun elemen uranium yang jarang berlaku adalah sangat padat sebagai unsur tulen, ia lebih bersesuaian kimia sebagai unsur surih di cahaya Bumi, kerak kaya silikat daripada dalam teras logam padat.

Perbezaan kepadatan di Bumi
---------------------------

Di Bumi, proses pembezaan fizikal dan kimia menyebabkan kepadatan kepekatan kira-kira 2700 kg / m3 berbanding ketumpatan 3400 kg / m3 mantel komposisi yang berbeza di bawah, dan ketumpatan rata-rata planet secara keseluruhan adalah 5515 kg/m3.

Rujukan
-------

* Wood, J. A. (1972): Thermal history and early magmatism in the Moon. Icarus, 16, No. 2. pp. 229–240.
* Arkani-Hamed, J. (1973): On the thermal history of the moon. Earth, Moon, Planets, 6, No. 3-4. pp. 380–383.
* Schubert, G.; Stevenson, D. J.; Ellsworth, K. (1981): Internal structures of the Galilean satellites. Icarus, vol. 47, July 1981, p. 46-59.
* Schubert, G.; Spohn, T. (1990): Thermal history of Mars and the sulfur content of its core. Journal of Geophysical Research (ISSN 0148-0227), vol. 95, Aug. 30, 1990, p. 14095-14104.
* Sahijpal, S.; Soni, P.; Gagan, G. (2007). "Numerical simulations of the differentiation of accreting planetesimals with 26Al and 60Fe as the heat sources". Meteoritics & Planetary Science 42: 1529-1548.
* Gupta, G.; Sahijpal, S. (2010). "Differentiation of Vesta and the parent bodies of other achondrites". J. Geophys. Res. (Planets). doi:10.1029/2009JE003525.
* Stevenson, D. J.; Spohn, T.; Schubert, G. (1983): Magnetism and thermal evolution of the terrestrial planets. Icarus (ISSN 0019-1035), vol. 54, June 1983, p. 466-489.
* Toksőz, M. N.; Solomon, S. C. (1973): Thermal History and Evolution of the Moon. The Moon, Volume 7, Issue 3-4, pp. 251–278

Pautan luar
-----------

* Origin and thermal evolution of Mars.
* Thermal History and Differentiation of Asteroids and Dwarf Planets.
* Thermal History of Lunar Magma Ocean.
* A planetáris differenciálódás numerikus szimulációja a planetezimálokra.
**Lebih Dari Bintang** adalah sebuah album muzik kedua karya Lyla yang diterbitkan pada tahun 2010. Dengan hits single utamanya adalah *Sebelum Cahaya*, *Hantui Aku*, *Memiliki Kehilangan*, *Permintaan Hati*, *Bunga Di Malam Itu*, dan *Sejenak*.

Selepas menuai Sukses dengan album pertama, Lyla meluncurkan album kedua bertajuk *Lebih Dari Bintang* yang dirilis pada tanggal 8 Jun 2010. Dalam album ini, Lyla menjagokan lagu "Sebelum Cahaya". Bukan hanya lagunya yang unik, video klipnya juga unik karena dibintangi Amanda, seorang model yang tuna rungu.
Lirik lagunya berkisah tentang seseorang yang merasa kesepian karena ditinggalkan teman. Sebagian hasil dari penjualan album ini, akan didedikasikan untuk membuat buku huruf Braille. Musica akan mempromosikan album ini ke Malaysia. Lagu-lagu lain yang menarik untuk disimak dalam album ini di antaranya lagu berbahasa Inggeris *Ephemera*, *Bunga di Malam Itu* yang bertutur tentang indahnya pertemuan dengan Nabi Muhammad SAW, dan *Permintaan Hati* yang berirama lebih rancak menghentak.

Daftar Lagu
-----------

1. Lebih Dari Bintang
2. My Liberty, Good Bye
3. Sebelum Cahaya
4. Hantui Aku
5. Memiliki Kehilangan
6. Permintaan Hati
7. Ephemera
8. Bunga Di Malam Itu
9. Innosense's Innocence
10. Rasakanlah Makna
11. Sejenak
12. Kau, Aku & Obsesiku
13. Don't Make Me Sad
14. Rasa Biru

Rujukan
-------

* Lyla
* Lyla: Album Baru, Konsep Baru Diarkibkan 2017-04-03 di Wayback Machine

  


|  |  |
| --- | --- |
| Ikon tunas | Rencana berkenaan album Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s